Sáminuorra

Sáminuorra lii ive 1963 vuáđudum sämiservi, mon toimâkuávlun lii ubâ Ruotâ. Piäládâhpoolitlávt já eellimuáinulávt neutraal servi kocá Ruotâst ässee säminuorâi hiäđuid já parga sii pyerrin. Seervist láá suulân 400 vuálá 30-ihásâžžâd jesânid Ruotâ peln.

Historjá
Ive 1963 Ruotâ Sämmilij riijkâservi (SSR) vuáđudij seervi nuorâiváljukode (SSR-U). Love ihheed maŋeláá váljukodde meridij orniistâllâđ uđđâsist servin, čaalij njuolgâdusâid uđđâ siärván já luovânij riijkâseervist. Jiečânâsvuođâ kunnen nuorâiservi meid uđâstij noomâs Sáminuorran.

Jeessânreeivah já -loostah
1970-lovo aalgâst SSR-U vuolgâtškuođij jesânijdis Sameungdom-uđâsreeivâ. Jiečânâssân šoddâm maŋa ive 1975 servi almostitškuođij jeessânloostâ Sáminuorra. Ääigi mield loostâst šoodâi pyerebeht-uv nuorâiloostâ já nommân šoodâi Sámi nuorat. Tääl taat loostâ lii seervist hiäŋgáámettum já nommâ lii Nuorat. Veikkâ seervi puoh jesânáid vala vuolgâttuvvoo Nuorat-lostâ, tääl ij taarbâš leđe jeessân ige aassâđ Ruotâst, ete puáhtá tiiláđ loostâ, jis nuuvt haalijd.

Stivrâ
Saavâjođetteijeeh ive 1963 rääjist
 Iivij Saavâjođetteijee 1963–1964 Karl-Erik Betsvall 1964–1965 Hildur Fjällberg 1965–1967 Hans Blackfjäll 1968–1969 Mats Bergqvist 1969–1975 Ingwar Åhren 1975–1982 Lars-Anders Baer 1982–1985 Aina Negga 1985–1989 Olov J Sikku 1989–1992 Britt Sparrock 1992–1993 Peter Blind 1993–1995 Maria Labba 1995–1997 Jörgen Stenberg 1997–1997 Torkel Stinnerbom 1997–2000 Elin Klemensson 2000–2002 Per-Jonas Parffa 2002–2004 Aslat Simma Labba 2004–2006 Brita Stina Sjaggo 2006–2009 Lars Miguel Utsi 2009–2011 Helena Omma 2011–2013 Mattias Harr 2013–2015 Per-Jonas Partapuoli 2015–2018 Isak Utsi 2018–2021 Sanna Vannar 2021– Sara-Elvira Kuhmunen

 Fáádást eres soojijn 
 Sáminuorra virgálâš nettisijđo

Käldeeh

Luokka:Sämiseervih